
GRAD BJELOVAR

Na temelju članka 47 stavka 1. točke 17. Statuta Grada Bjelovara („Službeni glasnik Grada Bjelovara“, broj 2/21) i članka 15. Pravilnika o financiranju programa, projekata i javnih potreba sredstvima proračuna Grada Bjelovara („Službeni glasnik Grada Bjelovara“, broj 3/24), Grad Bjelovar, dana 30. rujna 2026. godine, objavljuje

JAVNI POZIV 
za financiranje jednogodišnjih programa i projekata udruga u kulturi Grada Bjelovara za 2027. godinu

[bookmark: _Hlk209789795]1. Grad Bjelovar poziva udruge koje su programski usmjerene na rad u području javnih potreba u kulturi da se prijave na Javni poziv za financiranje jednogodišnjih programa i projekata udruga u kulturi Grada Bjelovara za 2027. godinu (u daljnjem tekstu: Javni poziv)

2. Udruge sukladno ovom Javnom pozivu mogu prijaviti programe ili projekte za sljedeća prioritetna područja: 

1. kulturne djelatnosti:
a) arhivska djelatnost
b) muzejska djelatnost
c) knjižnična djelatnost
d) nakladnička i knjižarska djelatnost
e) audiovizualna djelatnost

2. kulturno-umjetničko stvaralaštvo:
a) dramska i plesna umjetnost
b) glazbena i glazbeno-scenska umjetnost
c) književnost
d) vizualne umjetnosti, dizajn i arhitektura
e) interdisciplinarne i nove umjetničke i kulturne prakse
f) digitalna umjetnost
g) kulturno-umjetnički amaterizam

3. djelatnost zaštite, očuvanja i održivog upravljanja kulturnom baštinom

4. transverzalna područja:
a) međunarodna kulturna suradnja i mobilnost
b) dostupnost, pristup i sudjelovanje u kulturi
c) raznolikost kulturnih izričaja
d) poduzetništvo u kulturnim i kreativnim industrijama
e) digitalizacija u području kulture

Ukupno planirana vrijednost javnog poziva je 30.000,00 EUR.

Najmanji iznos financijskih sredstava koji se može prijaviti i ugovoriti po pojedinom programu ili projektu je 500,00 EUR, a najveći iznos po pojedinom programu ili projektu je 5.000,00 EUR.


3. Rok za podnošenje prijedloga programa i projekata završava 8. studenoga 2026. godine.

4. Svaka udruga može prijaviti jedan program ili projekt u okviru ovog Javnog poziva. Sva financijska sredstva koja Grad Bjelovar dodjeljuje putem Javnog poziva na razdoblje do 12 mjeseci odnose se na programe ili projekte koji će se provoditi u kalendarskoj godini za koju se Javni poziv raspisuje.

5. Prijavu programa ili projekta na ovaj Javni poziv može podnijeti udruga koja ispunjava sljedeće uvjete:
· upisana je u Registar udruga Republike Hrvatske ili drugi odgovarajući registar;
· upisana je u Registar neprofitnih organizacija;
· ima sjedište ili ogranak na području Grada Bjelovara ili je umrežena i povezana sa srodnim udrugama ili ostvaruje međusektorsko partnerstvo s predstavnicima javnog i poslovnog sektora u svrhu jačanja potencijala za razvoj lokalne zajednice i dr.;
· korisnici programa i projekata su građani Grada Bjelovara;
· aktivnosti programi i projekt provodi se na području i/ili za promociju Grada Bjelovara;
· registrirane su kao udruge, zaklade, zadruge ili druge pravne osobe čija temeljna svrha nije stjecanje dobiti (organizacije civilnoga društva);
· svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom pozivu i kojima promiču uvjerenja i ciljeve koji nisu u suprotnosti s Ustavom i zakonom;
· program i projekt, koji prijave na ovaj Javni poziv, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba u kulturi Grada definiranih razvojnim i strateškim dokumentima, odnosno uvjetima svakog pojedinog javnog poziva ili javnog natječaja;
· ima uredno ispunjene obveze iz svih prethodno sklopljenih ugovora o financiranju iz proračuna Grada i drugih javnih izvora;
· nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
· da se protiv osobe ovlaštene za zastupanje i voditelja programa i projekta ne vodi kazneni postupak i nije pravomoćno osuđen za prekršaje ili kaznena djela iz članka 48. stavka 2. alinejom d) Uredbe;
· općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
· imaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način);
· imaju zadovoljavajuće organizacijske kapacitete i ljudske resurse za provedbu programa/projekta, programa javnih potreba, javnih ovlasti.

6. Tko nema pravo prijave na Javni poziv detaljno je opisano u Uputama za prijavitelje na Javni poziv za financiranje jednogodišnjih programa i projekata udruga u kulturi Grada Bjelovara za 2027. godinu. 

7. Prijave prijedloga programa i projekata podnose se putem online aplikacije, dostupne na mrežnim stranicama Grada Bjelovara – www.bjelovar.hr - e-usluge – eobrasci ili klikom na link https://som-natjecaj.eu/authentication/login

[bookmark: _Hlk29385957]8. Upute za prijavitelje na Javni poziv za financiranje jednogodišnjih programa i projekata udruga u kulturi Grada Bjelovara za 2027. godinu dostupne su uz objavu Javnoga poziva kao i potrebni obrasci.

9. Razmatrat će se samo programi i projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

10. Sva pitanja vezana uz ovaj Javni poziv mogu se postaviti telefonom, elektroničkim putem ili osobnim kontaktom:
Tvrtko Hopek – viši referent za kulturu u Upravnog odjela za kulturu, zdravstvo, socijalnu skrb i opće poslove Grada Bjelovara telefon: 043/622-032, thopek@bjelovar.hr 


KLASA: 402-08/26-01/115
URBROJ: 2103-1-04-4-26-4

